Bloem-polisie waarsku oor nuwe rooftendens | Maroela Media
Bloem-polisie waarsku oor nuwe rooftendens
Die Parkweg-polisiestasie in Bloemfontein wil die publiek waarsku oor 'n nuwe tendens wat kop uitsteek.
Kapt. Chaka Marope, 'n polisiewoordvoerder van die Vrystaat, het gesê 'n groep van drie of vier bruin mans ry met 'n wit Citi Golf in die stad se middestad, Westdene, Oranjesig, Brandwag en Willows rond en hulle kan moontlik verbind word aan 'n reeks gewapende rooftogte.
"Hulle modus operandi is om hul voertuig stil te hou en te maak asof hulle vir aanwysings vra en dan oorval hulle die slagoffer onverwags. Hulle dreig dan die slagoffer met 'n mes en besteel hulle van waardevolle items soos selfone, beursies, handsakke en juweliersware," het Marope gesê.
Die Parkweg-polisiestasie het reeds ses klagtes van soortgelyke voorvalle in die afgelope week ontvang.
Die polisie het inwoners van Bloemfontein gemaan om ten alle tye paraat te wees en versigtig te wees wanneer hulle waardevolle items in die openbaar dra. Mense wat die verdagte voertuig gewaar word gevra om die polisiestasie by 051 507 6000 te skakel.
Man ernstig beseer in skeepsongeluk
Waar is die Polisie se misdaadvoorkomingseenheid? Hulle behoort hierdie tipe tendense d.m.v. proaktiewe polisiering aan te spreek. Die Polisie weet nou al 'n geruime tyd van die tendens en mens kan net wonder wat al hieromtrent gedoen is. Dit kan mos nie van die speurders verwag word om alles te doen nie.
Ek sal daarvan hou om te weet hoeveel "polisie voertuie het al by hulle verby gery sonder om by vier mans en 'n wit VW Golf wat aan die beskywing voldoen, te dink,of daar te stop!
Dankie dat die polisie die media gebruik om ons bewus maak van hierdie tendens. Mens konsentreer nie altyd op straat nie, en dink die woonbuurt is veilig! Kyk uit!
Misdaad en midadigers geniet V.I.P. Voorkeur in Bloemfontein, ek het gesien hoedat lede van SAPS net gekyk het hoedat rowers by Makufe iemand beroof en hulle het dood eenvoudig weg gekyk en aangestap